AlexejDobrolubov/national_council_slovak_2010 huggingface dataset:
48. schôdza NR SR - 13.deň - B. popoludní
Dátum: 2021-11-10
Poslanec: Potocký, Milan (OĽANO)
Druh vystúpenia: Vystúpenie

127. Ďakujem za slovo, pán predsedajúci. Vážené kolegyne, kolegovia, vážený pán minister, chcem len povedať, že popri tej spleti zákonov a pandemických opatrení, ktoré prichádzajú do Národnej rady, tento zákon síce vyzerá nenápadne, ale je veľmi dôležitý, pretože sa týka takmer každej domácnosti na Slovensku a každého človeka, pretože sa týka pitnej vody a zásobovania pitnou vodou. Ja oceňujem, pán minister, že týmto zákonom opäť posilňujete verejný záujem, to znamená, my sme už na začiatku tohto roku schválili poslanecký návrh zákona, kde som bol spolupredkladateľom. Účelom tohto zákona bolo vlastne – zákona o verejných kanalizáciách a zákona o regulácií v sieťových odvetviach – posilniť samosprávy, aby vlastne nemohlo dôjsť k skupovaniu akcií vodárenských spoločností. A tento zákon, s ktorým prichádza ministerstvo životného prostredia, ešte posunie tento verejný záujem, pretože bližšie špecifikuje tieto orgány, združenia obcí a subjekty verejného práva. Čo oceňujem, je to, že určitým spôsobom dávate vodárenským spoločnostiam za povinnosť, aby vytvárali účelovú finančnú rezervu na obnovu svojej vodovodnej a kanalizačnej infraštruktúry, to je veľmi dôležité, a že budú musieť viac transparentnejšie informovať o tom, ako používajú svoje finančné prostriedky na svojich webových sídlach. Tým vlastne nadväzujete aj na kontrolu Najvyššieho kontrolného úradu z roku 2019, ktorý upozornil, že mnohé vodárenské spoločnosti neinformujú dostatočne o tom, ako narábajú s finančnými prostriedkami, takže som rád, že posunujete tú kontrolu a transparentnosť. A čo je hlavne dôležité, týmto zákonom, pán minister, aj vychádzate v ústrety domácnostiam, pretože doteraz, keď sa chceli niektoré domácnosti pripojiť na zaústenie verejnej kanalizačnej siete, tak si to pripojenie museli platiť sami do tejto prípojky a teraz vlastne to bude na pleciach vodárenských a kanalizačných spoločností, ktoré to budú musieť preplácať. Pre nejakých starších ľudí, ktorí sa chcú pripojiť, sa jedná o dosť značnú sumu, je to až okolo 1 200 eur, takže to je dôležité. A ďalej chcem oceniť aj to, že vlastne týmto, že vyjdeme takto domácnostiam v ústrety, tak vlastne ochránime aj životné prostredie. Šestnásť vodárenských spoločností konštatuje, že vytvorilo v niektorých obciach kanalizačnú sieť a domácnosti sa nepripájajú; takých domácností je vyše 40-tisíc, takže týmto zákonom vlastne umožníme týmto ľuďom sa pripojiť na tú kanalizačnú sieť a tým pádom nedôjde k vypúšťaniu zo žúmp a odpadových vôd, vlastne predídeme tak znečisťovaniu podzemných vôd a studní. Takže ja tento zákon podporím a som veľmi rád, že s ním ministerstvo životného prostredia prichádza. Ďakujem veľmi pekne.
48. schôdza NR SR - 12.deň - B. popoludní
Dátum: 2021-11-09
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

85. Začnem od konca, už to tu bolo viackrát vysvetlené, že tento zákon ženám a matkám, ktoré sú už rozhodnuté ísť na potrat, nijako nebráni. Tento zákon je ústretový k matkám, ktoré váhali. Tu sme hovorili, že z ekonomických dôvodov, sociálnych dôvodov a tento zákon im má dať dostatočné informácie na to, aby sa mohli čo najlepšie rozhodnúť. Čo sa týka tohto informovania, ako som hovoril, že liberálny dom má väčší mediálny priestor, no, žiaľ, je to tak. Keď si pozrieš rôzne titulky v médiách, nikdy sa tu nehovorí, málo kde sa hovorí o tom, že je to zákon o pomoci tehotným ženám. Takmer všade Záborská predkladá interrupčný zákon, potraty a tak ďalej. A vôbec tento zákon o tom nie je. Takže preto hovorím, že ľudia sú dezinformovaní a to vidieť aj keď sa s niektorými ľuďmi rozprávam, ktorí nečítajú celé správy, tak majú mylné informácie. A keď im vysvetlím, o čo v tomto zákone ide, tak vieš, ako títo ľudia zakončia odpoveď? Ale veď tam nie je nič zlé. To už tu povedal aj kolega Marek Šefčík. Keď ľudia si tento zákon naozaj dopodrobna prečítajú, povedia, tam nie je nič zlé. Sú tam spokojní všetci. Ďakujem.
35. schôdza NR SR - 2.deň - B. popoludní 2
Dátum: 2021-07-24
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

189. Ďakujem za slovo. Naši koaliční poslanci a politici sa snažia celej spoločnosti nahovoriť, že ten, kto bude zaočkovaný, bude mať v konečnom dôsledku rôzne výhody. Ale ja sa obávam, že sa rovnako ako povedal pán poslanec Taraba, naplní ten scenár, aký sa napĺňa v Izraeli, najnovšie v Chorvátsku, vo Francúzsku a v ďalších štátoch, keď aj tí (ruch v sále a zaznievanie gongu), ktorí, keď aj tí, ktorí budú zaočkovaní, zistia, že budú si musieť robiť testy, že budú musieť dodržiavať ďalšie opatrenia. Vychádza to z toho, čo v podstate všetci pripúšťate, že zaočkovaný človek bude môcť byť nositeľom toho vírusu. A namodelujeme si situáciu podľa toho zákona, ktorý ste predložili. Prijmete opatrenie, že do reštaurácie budú môcť vstupovať len zaočkovaní ľudia alebo ľudia s testom. Ľudia, ktorí prídu s testom, budú mať doklad o tom, že za posledných, ja neviem, 3-4 dni sa nenakazili COVID-om, ale ten nezaočkovaný, ktorý príde rovnako tak do reštaurácie, taký doklad nebude mať a zrovna ten, ktorý je nezaočkovaný a bude v tej chvíli nositeľom vírusu, nakazí toho, teda ten zaočkovaný, ktorý vstúpi do reštaurácie a bude nositeľom vírusu nakazí toto nezaočkovaného, ktorý ale bude mať test. Toto mi vysvetlite potom, tento logický nezmysel, ktorý prináša tento zákon, že v konečnom dôsledku budú poškodení tí, ktorí síce budú nezaočkovaní, ale budú otestovaní. A nakazia ich tí zaočkovaní, ktorí budú nositelia vírusu, ale nebudú mať test.
35. schôdza NR SR - 2.deň - B. popoludní 2
Dátum: 2021-07-24
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

95. Ďakujem za slovo. Viete, koaliční poslanci tu veľmi radi opakujú, že zaočkovaní ľudia budú mať výhody. Pokiaľ by to bolo takto, je to možno na diskusiu, môžeme sa o tom baviť. Je to oveľa legitímnejšie ako to, čo idete vy urobiť. Pani poslankyňa Cigániková to tu spomínala napríklad, to chcem len doplniť pani poslankyňu, predrečníčku, že to je ako s vodičským preukazom, že aj vodičský preukaz keď chcete, tak musíte ísť na skúšky, musíte splniť nejaké podmienky, aby ste ho dostali. Len zabudla poveď jednu základnú vec, že vodičský preukaz je určitý nadštandard. Keď chce niekto riadiť vozidlo, v poriadku, nie je to ľudské právo, s ktorým sa rodíme, ale musíme splniť nejaké podmienky a môžeme mať vodičský preukaz. Ale vy nejdete dávať nadštandard očkovaným. Vy idete brať štandard neočkovaným a to je problém. To je problém, že vy idete brať nie štandard, vy idete brať ľudské práva a základné slobody neočkovaným. A toto je problém tohto vášho návrhu. Keby ste chceli prichádzať s nejakými motivačnými programami, dobre, mne sa ani to nepáči, prečo by z peňazí všetkých daňových poplatníkov mala byť táto propaganda financovaná, ale budiž. Ste vo vláde, máte právo rozhodovať o verejných prostriedkoch. Ale vy nejdete touto cestou. Vy idete cestou odoberania slobody, základných ľudských práv ľuďom, ktorí sa rozhodnú neočkovať. A to je podľa mňa zrada základných ideálov strany, ktorá si nesie vo svojich, vo svojom názve hrdé termíny sloboda a solidarita. Robte si, čo chcete, akúkoľvek politiku, ale neberte ľuďom slobodu, páni poslanci, zo SaS, Slobody a Solidarity!
29. schôdza NR SR - 1.deň - B. popoludní
Dátum: 2021-05-10
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

298. Ďakujem za slovo. Pani ministerka, vystúpili ste takým pokorným, sebakritickým hlasom, čo nie je u vás celkom zvyk, ale dobre. Mne sa to páčilo, hodí sa to, pretože naozaj sa zodpovedáte parlamentu, vy nie ste nadriadená parlamentu, žiaden minister nie je nadriadený parlamentu, preto takýto pokorný tón má svoje miesto. Neviem teda, či vám prinesie tú politickú podporu, po akej túžite, no ale už uvidíme v hlasovaní. Ale na čo narážam, dnes v rozprave váš kolega pán minister Sulík urazil poslanca Národnej rady hrubým, hlúpym, nevkusným spôsobom. Ja si myslím, pani ministerka, že (ruch v sále), že ja si myslím, pani ministerka, že mali by ste sa dištancovať od konania svojho kolegu Richarda Sulíka, mali by ste sa v tejto chvíli ospravedlniť aj za neho, keď on nebol schopný sa voči slušnému poslancovi zachovať normálnym, slušným spôsobom. Myslím si, že by sa to hodilo, tak ja nebudem (reakcia z pléna), ja sa, pán poslanec (zaznenie gongu), na rozdiel od predsedu SaS-ky vulgárne nevyjadrujem, takže nežiadajte odo mňa, aby som ja opakoval jeho slová, ale beriem, že môže človeku niečo ujsť, ale potom by malo prísť aj vyvodenie zodpovednosti, minimálne ospravedlnenie voči dotyčnému poslancovi Národnej rady.
27. schôdza NR SR - 2.deň - B. popoludní
Dátum: 2021-05-03
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

233. Ďakujem pekne za slovo. Vážená pani podpredsedníčka vlády, keď počúvam jednotlivých členov vlády, ako vystupujú, tak skoro každý odôvodňuje svoje vystúpenie slovami korona, riešime koronakrízu, problémy s COVID-om a tak ďalej a tak ďalej. Ja vás chcem veľmi pekne poprosiť, už si, prosím vás, rozdeľte na tej vláde, kto má teda na starosti COVID. Nech to rieši jedno ministerstvo, nech má oprávnenia a nech má financie, nech má kompetencie, len neriešte, prosím vás, všetci všetko. Nechápem, prečo by minister školstva nemohol riadiť školstvo. Nechápem, prečo by minister hospodárstva nemohol riadiť hospodárstvo a prečo vy, pani ministerka eurofondov, by ste nemohli riadiť eurofondy. Už sa prestaňte za ten COVID schovávať a robte si svoju robotu na svojich rezortoch. Už to, viete, keď to bolo na začiatku vládnutia, chápem, bola to nová situácia, bolo treba nastaviť procesy na jednotlivých ministerstvách, ale to nemôže trvať rok, nastavovanie procesov. Procesy si nastavte a už sa venujte svojej agende. Takto riešite všetci všetko a nikto nič, potom to tak vyzerá. Keď som vás počúval, ako perfektne fungujú eurofondy, ja by som vám odporúčal zrušiť ten zákaz vychádzania, ísť teda do tých regiónov, choďte sa porozprávať so starostami. My sme mali teraz stretnutie starostov z Kysúc a z Oravy. No tak ak predtým nadávali na predchádzajúce vlády, že to nefunguje, no tak teraz to už nefunguje dupľom. Dupľom to nefunguje, pani ministerka. Na vašom rezorte máme napríklad rok a pol projekty masiek. Rok a pol to tam stojí. Preberajte už konečne zodpovednosť. Rozhodujte, vydávajte rozhodnutia, pustite tie peniaze do tých regiónov, nech to pomôže ekonomike, nech to pomôže zamestnanosti a podobne, lebo dobre, že nastavujete procesy, to je v poriadku, máte také výzvy, onaké výzvy, len reálne začnite tie projekty administrovať.
27. schôdza NR SR - 1.deň - B. popoludní
Dátum: 2021-04-30
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

160. Ďakujem za slovo. Vážený pán minister, ja som vás v minulosti vždy rád počúval v parlamente, keď ste vystupovali, aj som vás vždy za vaše vystúpenia pochválil bez ohľadu na to, či som bol koaličný alebo opozičný poslanec. Dnes to, bohužiaľ, urobiť nemôžem. Dvíhalo ma zo sedačky pri vašich slovách, keď ste rozprávali, ako všetko funguje. Pán minister, nefunguje skoro nič. Odchádzajú od vás spolupracovníci ako na bežiacom páse. Kritizujú vás všetky stavovské organizácie. Pri pláne obnovy minister Budaj vybavil miliardu, vy jednu veľkú nulu. Nestačí, pán minister, hlasovať proti plánu obnovy na vláde. V tomto prípade ste mali rezignovať na protest, že ste nepresadili ani korunu, teda ani euro do plánu obnovy. Nehovorte o Slovenskom pozemkovom fonde, však to je čistá katastrofa! To prestalo fungovať aj to, čo fungovalo. Povedzte mi, kde v Žilinskom kraji je dnes Slovenský pozemkový fond? Však nenájdete dnes kanceláriu, úradovňu, kde oni jednoducho úradujú. Pán minister, keď som vás počúval, tak ma napadlo jedno prirovnanie nášho veľkého textára Borisa Filana, volá sa takzvanej Remišovej paradox. Povedal, že kým Remišová nerobila nič, vyzeralo to, že by niečo robiť vedela, ale odkedy to robí, tak je jasné, že nevie robiť nič. Ja si myslím, že dnes to môžeme kľudne nazvať Mičovského paradox. Kým Mičovský nerobil nič, vyzeralo to, že by niečo robiť vedel, ale odkedy to robí, tak je jasné, že nevie robiť nič. Ak máte, pán minister, rád slovenský vidiek, slovenské poľnohospodárstvo, chcete podporiť slovenské potravinárstvo, urobte preň niečo. Odstúpte čo najskôr!
27. schôdza NR SR - 1.deň - A. dopoludnia
Dátum: 2021-04-30
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

45. Ďakujem za slovo. Vážený pán podpredseda, ja si všímam už dlhšie, že vy tu máte takú špeciálnu úlohu v parlamente, keď začne klesať morálka mužstva, vystúpite vy a snažíte sa pozdvihnúť náladu svojich poslancov. Dnes ste povedali alebo dnes ste sa pokúsili tú náladu pozdvihnúť slovami, že však krajine sa darí. Toto ste povedali, pán podpredseda. No môžete mať taký pocit odtiaľto z Bratislavy, že krajine sa darí, keď ste zaviedli núdzový stav a ľudia nemôžu protestovať, nemôžu sa stretávať, tak môžete mať taký pocit, že krajine sa darí. Pán podpredseda, keby ste išli medzi ľudí, tak by ste zistili, že krajine sa totálne nedarí. Rúca sa všetko, čo ešte ako tak fungovalo. Ľudia strácajú prácu, krachujú podniky. Zobrali ste ľuďom ich osobnú slobodu, ľudské práva, pošliapavate všetky ich práva, ktoré sú výdobytkom demokratického štátu. Nečerpajú sa eurofondy, nemáte úradníka, ktorý by dnes bol schopný rozhodovať. Každý sa na všetko vyhovára. Nikto nechce prevziať zodpovednosť. Radšej sa nerozhoduje. Veď sa pozrite, ako sa čerpajú napríklad eurofondy na MAC-ku, rok a pol stoja projekty. Nikto nie je ten, kto by prevzal zodpovednosť a niečo by urobil. Firmy nedostávajú adekvátnu podporu. Narastie nám obrovská nezamestnanosť po tejto kríze. Ale vy všetko skrývate za slová, lebo COVID. Hovoríte, že nebola väčšia kríza, najskôr ste hovorili od druhej svetovej vojny, potom už pán minister financií hovoril, že od prvej svetovej vojny. No ja si myslím, že by ste mali povedať, že nebola väčšia kríza od Veľkej francúzskej revolúcie alebo v tomto tisícročí, lebo najlepšie bude, keď poviete, že nebola väčšia kríza od stvorenia sveta. Ale takto, pán podpredseda, naozaj to ďalej nepôjde a musíte sa spamätať a začať niečo reálne robiť.
7. schôdza NR SR - 3.deň - B. popoludní
Dátum: 2020-05-14
Poslanec: Raši, Richard (SMER - SD)
Druh vystúpenia: Vystúpenie s faktickou poznámkou

58. Ďakujem pekne. Tak ako ste povedali, toto je problém, ktorý, pán podpredseda vlády, ktorý trápi nás všetkých. Mimochodom, Erik Tomáš aj dnes bol pri protestujúcich a povedal, že vy sa tiež snažíte, čiže aj verejne vám poďakoval za to, čo robíte. Ešte možno len na doplnenie by som sa chcel spýtať a možno mi poviete, kedysi ste, teda kedysi, na tlačovej konferencii ste povedali, že oslovíte aj ministra vnútra ohľadom nejakého konania alebo trestného oznámenia, ale to riešenie, ako som pochopil, je teda cez pani ministerku spravodlivosti a Protimonopolný úrad, čiže to by mohla byť tá cesta (súhlasná reakcia podpredsedu vlády), ktorá by mohla viesť k tomu, aby bol Chemes donútený, lebo možno si pamätáte z minulosti, Chemes, a teda jeho asi predchádzajúci majiteľ bol kedysi veľký problém, mala s ním problém aj naša poslankyňa, vtedajšia primátorka pani Vaľová ohľadom tepla pre Humenné. Ďakujem pekne.
7. schôdza NR SR - 3.deň - B. popoludní
Dátum: 2020-05-14
Poslanec: Raši, Richard (SMER - SD)
Druh vystúpenia: Vystúpenie s faktickou poznámkou

50. Pán minister, najprv k tej prvej časti. Keď nám dôjde dotaz od ľudí, ktorí boli v karanténe a ktorí sa nakazili, a chcú vedieť, ako boli odškodnení, tak je úplne legitímne, aby sme sa to pýtali, a je to úplne normálna otázka a vy by ste mali mať pripravenú na ňu odpoveď. Čo, čo je na tom také zvláštne? Samozrejme, musí sa preukázať, či to bolo v dôsledku, alebo nie. Ale tá odpoveď je úplne legitímna a nevidím žiaden dôvod na ňu nepripraviť odpoveď. A viete, s každým sa občanom, ktorý bol v povinnej karanténe, ktorá určite mala svoje medicínske opodstatnenie, posielať ho na súd, asi nie je úplne správne. Čiže keď sa to preukáže, tak malo by byť, byť štát pripravený, však tam určite nepôjde o veľké peniaze, na kompenzáciu. K tej druhej časti, ktorá s týmto nesúvisí. Pán minister, nemám, už nie som vlastníkom hausbótu, ale v čase, keď som bol, pán minister, to bol jeden z mála, ktorý mal všetky povolenia v poriadku. Jeden z mála, ktorý mal všetky povolenia v poriadku, a doteraz neviem, či všetky ostatné majú tieto povolenia v poriadku. Tak vás láskavo poprosím, keď dávam legitímnu otázku, odpovedajte, a keď vám niekto poskytne takúto nepravdivú informáciu, tak si ju najprv preverte. Ďakujem pekne.
7. schôdza NR SR - 3.deň - B. popoludní
Dátum: 2020-05-14
Poslanec: Raši, Richard (SMER - SD)
Druh vystúpenia: Vystúpenie s faktickou poznámkou

42. Pani podpredsedníčka, skúste, ste podpredsedníčka vlády, nie poslanec, toto je hodina otázok, odpovedajte na otázky. Otázka znela jasne, koľko to bude stáť, koľko to bude stáť. Nepovedali ste od nej nič a druhá otázka z hľadiska fungovania úradu, povedali ste, že to už je predčasné. Tak keď idete meniť, keď idete meniť úrad na ministerstvo, tak predpokladám, že máte jasné, ako budú fungovať vzťahy nadriadenosti a podriadenosti, a že viete, čo to bude stáť. Neodpovedali ste, čo to bude stáť, pretože hocijak to budete robiť, zmena stojí peniaze, vždy tento, zmena úradu na ministerstvo bude finančne náročná. Čiže skúste sa vo svojich odpovediach sústrediť na to, aby ste odpovedali na otázky, ktoré vám poslanci Národnej rady kladú, a kľudne auditujte všetko a zverejnite všetko. Však to, to sa od vás priam očakáva. Auditujte, zverejňujte, a nech sa potom médiá pýtajú na každú zmluvu, na všetko. Však na to ste, čakám vytiahnete všetko, robte tlačovky, a keď bude nejaká pochybnosť, tak budem odpovedať. Ale dnes je hodina otázok a vy máte odpovedať na otázky, ktoré vám my kladieme. Takže skúste povedať, aký vám dali vaši ekonómovia nástrel na zmenu úradu. A ešte raz, keď hovoríme o tom, že vzniknú dvaja štátni úradníci, ktorí budú mať plat, ako ste sama povedali, okolo 4,5-tisíc, to je samotný hrubý plat, ale náklad pre štát je super hrubá celková cena práce alebo super hrubá mzda. Čiže keď máte plat približne 4 500 eur, tak celkový náklad je zhruba 5 800 eur, ktorý to stojí štát v tomto prípade. Mesačne.(Prerušenie vystúpenia časomerom.)
7. schôdza NR SR - 3.deň - B. popoludní
Dátum: 2020-05-14
Poslanec: Raši, Richard (SMER - SD)
Druh vystúpenia: Vystúpenie s faktickou poznámkou

30. Chcem sa spýtať na antibyrokratický balíček, ktorý je pripravený a ktorý schválila ešte vláda, len už nemohol ísť kvôli konaniu volieb do legislatívneho procesu do národnej vlády..., do Národnej rady. Vieme, že bol schválený prvý a druhý antibyrokratický zákon, vládou prešiel teda aj tretí antibyrokratický zákon, ktorý odstraňuje výpis s..., z..., pod teda nevyhnutnosť nosenia rodného listu, sobášneho listu, úmrtného listu a mnohé ďalšie potvrdenia, ktoré teraz musia sa nosiť na úrady pri vybavovaní záležitostí, takže chcem sa spýtať, že kedy plánujete dať do Národnej rady práve tento tretí antibyrokratický zákon, ktorý prešiel celým legislatívnym konaním a ktorý je vlastne, prešiel všetkými pripomienkovým, pripomienkovým konaním, boli všetky odborné vyjadrenia k nemu, kedy by sme teda môžme očakávať v Národnej rade práve tretí antibyrokratický zákon.
7. schôdza NR SR - 3.deň - B. popoludní
Dátum: 2020-05-14
Poslanec: Raši, Richard (SMER - SD)
Druh vystúpenia: Vystúpenie s faktickou poznámkou

24. Pani podpredsedníčka, toto je hodina otázok, kde sa pýtame my, a nie vy. A už nie ste opozičný politik, ste člen vlády a máte na tieto otázky odpovedať. Táto otázka vznikla veľmi jednoducho. Centrálny register zmlúv je zmlúv, kde sa uverejňujú aj zmluvy, ktorými sa podporuje napríklad regionálny rozvoj a mnohé iné zmluvy, a nie je tam nič. A ľudia v regiónoch čakajú na drobnú, niekedy pártisícovú pomoc na projekty najmenej rozvinutých regiónov a nemôžu ich mať. Ale keď ste otvorili otázku letov do Číny, tak keby ste si to naštudovali, a to vám naozaj mohli pripraviť, išlo o lety, ktorých súčasťou boli aj podnikateľské misie, kde sa podpisovali priamo v Číne na veľtrhu, myslím, že to bolo v Ningbo, kontrakty, bola to firma z Trenčína, VRM, ktorá podpísala dohodu s čínskou stranou v objeme okolo 100 mil. dolárov na výrobu trenažérov, čiže každá z týchto ciest... A tá druhá cesta bolo Expo Šanghaj, kde vždy chodia všetky krajiny, kde bol, mimochodom, prezident Macron ako jeden zo spolugarantov tohto, tejto výstavy v Šanghaj. A aj preto, že sme tam chodili s podnikateľmi, aj preto tam podnikateľov máme, ktorí sú tam úspešní, ktorí tam robia, a aj vďaka tomu, pani podpredsedníčka vlády, nám čínska vláda, nám aj Českej republike vôbec uvoľnila lietadlá s dodávkou materiálu. Takže buďte taká láskavá, neopovrhujte cestami, ktoré sú smerované k podnikateľom na veľtrhy do Číny, pretože každá z nich bola o tom, aby sa tam tvorili nové kontrakty, a keď si pozriete veľtrh v Ningbo, tam bola Slovenská republika jedným so spolupartnerov tohto podujatia, sa jej dostalo prvýkrát v histórii takejto veľkej cti a bolo tam množstvo firiem najmä z oblasti mliekárenstva a z oblasti potravinárskeho priemyslu, ktoré tam boli veľmi úspešné. Takže budem rád, keď nabudúce budete odpovedať na otázku... (Prerušenie vystúpenia časomerom.)
7. schôdza NR SR - 3.deň - B. popoludní
Dátum: 2020-05-14
Poslanec: Raši, Richard (SMER - SD)
Druh vystúpenia: Vystúpenie s faktickou poznámkou

6. Ďakujem pekne. Takisto ako vy, pán premiér, som nebol ani v jednom z týchto zariadení, tiež som o ich existencii dlho nevedel. Ale tuto ani, ani naozaj netuším, kde sa nachádzajú. Ale túto otázku som dostal na sociálnych sieťach, pretože neviem, od koho prišla, ale bola presné tá, že tieto zariadenia, ktoré patria teda vám alebo úradu vlády sú v stálej pohotovosti, teda je tam aj personál, ktorý tam je, a tá otázka vznikla práve preto, že sa použilo zariadenie, ktoré bolo využívané Národnou radou, Častá-Papiernička, a tieto zariadenia v pohotovostnom režime sú nonstop. Teda preto bola otázka, že prečo sa nevyužijú, možno aj keď len pre limitovaný počet ľudí, aj tieto zariadenia. Čo sa týka obslužného personálu, ako ste vraveli, ten personál 12 ľudí je štandardný pre jedno zo 60 zariadení, ktoré štát prevádzkuje, kde je približne tých 60 osôb v priemere, ale myslím si, že keby to, keby bola potreba aj keby sa využilo pre jedenástich ľudí, určite štyroch ľudí na registráciu nebude treba, lebo možnože pri tej malej kapacite ľudí by sa dalo využiť s výrazne menším počtom personálu. Takže to je len koment, to nie je otázka, a aby som vám vysvetlil, že ako to vlastne celé vzniklo. Ďakujem pekne.